37. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Τ. 2532/354 της 18 Αυγ./8 Σεπτ. 1981 (ΦΕΚ Β΄ 522) Περί καθορισμού του τύπου του ενοποιημένου αποδεικτικού εισπράξεως και αδείας παραδόσεως τελωνισθέντων εμπορευμάτων καθώς και περί ενοποιήσεως των τελωνειακών εντύπων «Αποδεικτικό εισπράξεως στα Τελωνεία» και «Άδεια παραδόσεως τελωνισμένων εμπορευμάτων». Έχοντας υπόψιν: α)Τις διατάξεις της παραγράφου 1 του άρθρου 12 του Ν.Δ. 321/1969 «περί Κώδικος Δημοσίου Λογιστικού». β)Τις διατάξεις των άρθρων 28 και 133 του Νόμου 1165/1918 «περί Τελωνειακού Κώδικος». γ)Τις διατάξεις του Β.Δ. 759/71 «περί μηχανογραφήσεως τελωνειακών τινών εργασιών», αποφασίζουμε: Άρθρο 1. 1.Το ενοποιημένο τελωνειακό έντυπο «Αποδεικτικό εισπράξεως και άδεια παραδόσεως τελωνισθέντων εμπορευμάτων», μετονομάζεται σε «Αποδεικτικό εισπράξεως και άδεια παραδόσεως τελωνισθέντων εμπορευμάτων». 2.Το κατά τ’ ανωτέρω έντυπο συμπληρώνεται και εκδίδεται από ηλεκτρονικό υπολογιστή, είναι τριπλότυπο με μορφή συνεχών διπλωμένων φύλλων και με διαστάσεις 11΄΄Χ 10 1/2΄΄. 3.Το πρώτο αντίτυπο, χρώματος κιτρίνου, φέρει την ένδειξη «προσαρτάται στο παραστατικό», χρησιμοποιείται δε για την παράδοση του εμπορεύματος και προσαρτάται τελικά στο παραστατικό έγγραφο τελωνισμού. Το δεύτερο αντίτυπο, χρώματος θαλασσί, φέρει την ένδειξη «Για τον πληρωτή», παραδίδεται δε στον πληρωτή (παραλήπτη) για να χρησιμοποιηθεί σαν απόδειξη πληρωμής. (Αντί για τη σελ. 16,19) Σελ. 16,19(α) Τεύχος Ε52-Σελ. 77 - 25 Οργανικές διατάξεις 30.Α.α.33-37 Επί της οπισθίας όψεως του αντιτύπου αυτού αναγράφονται οι κωδικοί αριθμοί των τελωνειακών παραστατικών, των εφαρμοστέων δασμών, των κυριωτέρων χωρών, των παρακαταθηκών, των συναλλαγματικών πινάκων, των νομισμάτων, των μονάδων μετρήσεως και των τρόπων μεταφοράς. Το τρίτο αντίτυπο, χρώματος λευκού, φέρει την ένδειξη «Στέλεχος», χρησιμοποιείται σαν στέλεχος του αποδεικτικού εισπράξεως και υποβάλλεται στο τέλος του οικονομικού έτους με τον ενιαύσιο λογαριασμό χρηματικής διαχειρίσεως στο Ελεγκτικό Συνέδριο. 4.Τα στοιχεία που περιέχει το προαναφερόμενο έντυπο είναι τα κατωτέρω: –Ο τίτλος του Τελωνείου –Ο αριθμός χρεώσεως –Ο αριθμός χειριστού –Ο αριθμός του αποδεικτικού εισπράξεως και αδείας παραδόσεως τελωνισμένων εμπορευμάτων. –Η ημερομηνία εκδόσεως του αποδεικτικού αυτού. Ο Κωδικός αριθμός του τελωνειακού παραστατικού εγγράφου καθώς επίσης ο αύξοντας αριθμός καταχωρήσεως ή εκδόσεώς του. –Η ημερομηνία καταχωρήσεως ή εκδόσεως του τελωνειακού παραστατικού εγγράφου. –Το ονοματεπώνυμο ή η εμπορική επωνυμία του πληρωτή (εισαγωγέα, εξαγωγέα κ.λ.π.), η διεύθυνση αυτού, καθώς επίσης ο αριθμός της Αστυνομικής ταυτότητας ή του φορολογικού Μητρώου. –Ο κωδικός της δασμολογικής κλάσεως –Η δασμολογική κλάση –Η περιγραφή του εμπορεύματος –Ο κωδικός του εφαρμοστέου δασμού –Ο κωδικός της χώρας καταγωγής –Ο κωδικός της χώρας αποστολής –Ο κωδικός ατελείας –Ο κωδικός παρακαταθήκης –Ο κωδικός υπολογισμού –Οι δασμολογητέες αξίες (κωδικός–ποσό–δραχμές) –Οι δασμολογητέες ποσότητες (κωδικός–ποσό) –Τα εισαγόμενα ποσά (κωδικός–ποσό) –Η φορολογητέα αξία (κωδικός–ποσό–δραχμές) –Η φορολογητέα ποσότητα –Η αξία για Φ.Κ.Ε. σε δραχμές και το ποσοστό επί τοις εκατόν (% Φ.Κ.Ε.) –Η ποσότητα για Ο.Γ.Α. (σε χ/μα καθαρά) –Η διακίνηση του εμπορεύματος με τη διαδικασία της εξωτερικής ή εσωτερικής κοινοτικής διαμετακομίσεως (Τ1 ή Τ2). –Η διακίνηση του εμπορεύματος με εξωτερική κοινοτική διαμετακόμιση (Τ1) και με τελειοποίηση. Σελ. 16,20(α) Τεύχος Ε52-Σελ. 78 –Ο κωδικός της χώρας τελειοποιήσεως –Ο κωδικός της χώρας εξαγωγής των πρώτων υλών  –Ο κωδικός του συναλλαγματικού πίνακα –Οι ποσότητες για την στατιστική (κωδικός– ποσό) –Ο κωδικός της μεταφοράς –Ο κωδικός και το ποσό επί ποσοστώσεων –Το πιστούμενο τελωνειακό παραστατικό (κατά κωδικό, κωδικό Τελωνείου, αριθμό, ημερομηνία, στίχο, ποσότητα και κωδικό συσκευασίας). –Ο κωδικός της χώρας προορισμού, το προηγούμενο Τελωνειακό καθεστώς το είδος της εξαγωγής, ο όρος παραδόσεως, ο αριθμός και η ημερομηνία του τιμολογίου, προκειμένου περί εξαγομένων εμπορευμάτων. –Η αποθήκη παραλαβής και η αποθήκη προορισμού –Τα σημεία και αριθμοί, το είδος και ο αριθμός των δεμάτων -Ο δασμός του ΚΕΔ –Τα εξισωτικά ποσά εντάξεως –Τα νομισματικά εξισωτικά ποσά –Η κατ’ είδος και ποσό βεβαίωση των δασμών φόρων και λοιπών επιβαρύνσεων –Το συνολικό ποσό των επιβαρύνσεων αριθμητικώς και ολογράφως –Οι ενδείξεις «Ο μετελεγκτής». «Ο ταμίας», «παρατηρήσεις». 5.Επί του ενοποιημένου αυτού εντύπου παραμένει χώρος κενός προκειμένου να χρησιμοποιείται στις περιπτώσεις που απαιτείται είτε για την εκτύπωση και βεβαίωση των κατ’ είδος και ποσό δασμοφορολογικών επιβαρύνσεων επί εμπορευμάτων τελωνιζομένων ατελώς είτε για την εκτύπωση των στοιχείων προελεύσεως πρώτων υλών, προκειμένου περί ενεργητικής τελειοποιήσεως (κωδικός τελωνείου, κωδικός αριθμός και έτος παραστατικού εγγράφου, κωδικός δασμολογικής κλάσεως, ποσότητα. 6.Το κατά τ’ ανωτέρω μηχανογραφικό έντυπο είναι προαριθμημένο. Τα Τελωνεία, στα οποία θα εφαρμόζεται το νέο μηχανογραφικό σύστημα θα εφοδιάζονται με τα έντυπα αυτά, ύστερα από αίτησή τους από την Υπηρεσία Διαχειρίσεως Βιβλίων και Εντύπων του Δημοσίου (Σεράφη 19–Αθήναι). Η θεώρηση των εντύπων αυτών από την ανωτέρω Υπηρεσία γίνεται στην πίσω πλευρά του τελευταίου φύλλου κάθε δέματος και αναγράφεται ο αριθμός των τριπλοτύπων φύλλων του δέματος αυτού. Η μέριμνα για την έγκαιρη προμήθεια των μηχανογραφικών εντύπων ανήκει στη Δ2 Διεύθυνση του Μηχανογραφικού Κέντρου του Υπουργείου Οικονομικών (ΜΗ.Κ.Υ.Ο.) βλ. και απόφ. Τ.3942/594/1981 (ΦΕΚ Β΄ 787) (κατωτ. αριθ. 39). - 26 30.Α.α.37 Οργανικές διατάξεις Άρθρ.2.-(Καταργείται από το άρθρ. 2 της Τ. 4892/1142/28 Νοεμ.-31 Δεκ. 1986 (ΦΕΚ Β΄ 924) (κατωτ. αριθ. 40). Άρθρο 3 1.Από της εφαρμογής σε Τελωνεία του νέου μηχανογραφικού συστήματος βεβαιώσεως των δασμοφορολογικών επιβαρύνσεων, καταργούνται η αριθ. Τ.1140/65/14.2.77 απόφασή μας ως και η παράγραφος 6 του κεφαλαίου Β΄ «Αρμοδιότητες Τελωνείων του Κράτους» της αριθ. 166828/11201/ 22.12.80 ομοίας αποφάσεως. 2.Από 1.1.82, καταργούνται επίσης οι παράγραφοι 1 και 4 του κεφαλαίου Β΄ «Αρμοδιότητες τελωνείων του Κράτους» της ανωτέρω αριθ. 166828/11201/22.12.80 αποφάσεώς μας. 